
Plán riadenia konfigurácie.

Pre potreby projektového manažmentu budeme vnímať pojem konfigurácia, ako usporiadanie a zoskupenie čohokoľvek v čomkoľvek.

Naplánovanie manažmentu konfigurácie je dôležité pre všetky projekty, hlavne však pre projekty, ktoré sa môžu skladať z rôznych samostatných častí, navzájom súvisiacich a prepojených. Nevyhnutne je potrebný pri tvorbe prepojení a častí riadiacich štruktúr, projektovaní zložitých technických výrobkov, softvéru, informačných technológií a všade kde súvisiace časti môžu tvoriť aj samostatné komponenty.

Plán riadenia konfigurácie zaručuje efektívnu výrobu projektu, predchádza duplicitnej práci, zabezpečuje kompletnosť diela, kontroluje priebeh a postupnosť projektovania, určuje potrebné databázy pre správu konfigurácie a priebežnú revíziu postupu prác.


Plánovanie riadenia konfigurácie zvyčajne členíme na časti:


1. Určenie úloh, pozícií a zodpovednosti.

Veľmi jasné určenie kompetencií, povinností, zodpovednosti a výkonu vrámci jednotlivých častí podľa zoznamu konfiguračných položiek. Potrebné je aby každá časť usporiadania a zoskupenia diela bola pridelená konkrétnej osobe aj s popisom náplne práce, zodpovednosti, kompetencií a formou komunikácie s ostatnými.


2. Určenie procesu riadenia konfigurácie.

Určenie procesu zmien, potreby zmien, vyhodnocovania dopadu a vplyvu zmien, rozhodovania o zmenách, testovania a oznamovania zmien v konfigurácii projektu.


3. Určenie databázy riadenia konfigurácie.

Určenie miesta a formy spoločného úložiska dát konfigurácie. Určenie prístupových práv a oprávnení na úpravy, zmeny, preskúmavanie, zabezpečenie, schvaľovanie a aktualizáciu na najnovšiu verziu a verziu formátu.


4. Určenie vykazovania stavu konfigurácie.

Určenie spôsobov zberu a spracovania dát ( zmeny, požiadavky, dokumenty, softvér, aktuálne verzie, rozpory, revízne správy, … ) a oboznamovania zúčastnených, priebežne aj cyklicky 


5. Revízie (audity) konfigurácie.

Priebežné revízie (audity) sú síce nepolulárnou, ale veľmi potrebnou a účelnou súčasťou projektu. Zabezpečujú možnosť vysokej kvality diela poskytnutím spätnej väzby ešte pred dokončením diela a šancu na korekcie nesprávnych a neoprávnených postupov a odchýlok. Treba ich naplánovať účelne vrámci postupnosti krokov po ukončení významných čiastočných cieľov a pred ukončením projektu. Taktiež treba určiť právomoci na nariadenie auditu za mimoriadnych okolností.

Po ukončení každej revízie projektu treba vykonať opatrenia na nápravu


verejne sprístupnené dielo MEDIA COELI ® podmienky: www.mediacoeli.sk

Váš konzultant: 

